નવી દિલ્હી- અનામતના વિરોધમાં આજે ભારત બંધની અપીલની દેશમાં અસર જોવા મળી રહી છે. મળતી માહિતી મુજબ બિહારના આરામાં પ્રદર્શનકારીઓએ ટ્રેન અટકાવી છે. આ પહેલાં ગત 2 એપ્રિલના રોજ દલિત સમુદાયે સુપ્રીમ કોર્ટના નિર્ણયની વિરુદ્ધ ભારત બંધનું એલાન આપ્યું હતું. જે હિંસક રહ્યું હતું. આ દરમ્યાન મધ્યપ્રદેશ, ઉત્તરપ્રદેશ સહિતના રાજ્યોમાં થયેલી હિંસામાં આશરે 17 લોકોના મોત થયા હતા. જેમાં મધ્યપ્રદેશમાં સૌથી વધુ 7 લોકોના મોત થયા હતા. આજે પણ બંધ દરમિયાન હિંસાની આશંકાને જોતા ગૃહ મંત્રાલયે પહેલાં જ એલર્ટ જાહેર કરી દીધું છે. ગૃહમંત્રાલયે સ્પષ્ટ જણાવ્યું છે કે, ક્યાંય પણ સ્થિતિ નિયંત્રણ બહાર થશે તો જે તે વિસ્તારના ડિસ્ટ્રિક્ટ મેજીસ્ટ્રેટ અને પોલીસ ઓફિસરની જવાબદારી ગણાશે.